

***Javna ustanova za brigu o djeci***

***''Dječji savez'' Podgorica***

***IZVJEŠTAJ O RADU ZA 2018. GODINU***

***Podgorica, januar 2019. godine***

**U V O D**

Osnov za podnošenje godišnjeg Izvještaja o radu sadržan je u odredbama člana 101 Zakona o socijalnoj i dječjoj zaštiti (''Sl. list CG'', br. 27/13, 01/15, 42/15 i 47/15, 66/16, 01/17, 31/17, 42/17, 50/17), kojim je propisana dužnost javnih ustanova da podnose izvještaj o svom radu za prethodnu godinu.

Izvještaj je rađen prema Uputstvu o izradi godišnjeg programa rada i izvještaja o radu i ostvarivanju funkcije lokalne samouprave.

Cilj podnošenja Izvještaja je informisanje Skupštine Glavnog grada, o stepenu realizacije programskih aktivnosti po utvrđenim rokovima i namjenskom korišćenju sredstava, radi ocjene stanja i utvrđivanja programske orjentacije za naredni period.

Program rada Javne ustanove za brigu o djeci ''Dječji savez'' Podgorica za 2018. godinu realizovao se po sljedećim segmentima:

# I ODMOR I REKREACIJA DJECE U ODMARALIŠTU

**II PROGRAMSKE MANIFESTACIJE**

## I ODMOR I REKREACIJA DJECE U ODMARALIŠTU

Ovaj programski segment obuhvata sljedeće aktivnosti: obezbjeđivanje smještaja i ishrane djece u Dječjem odmaralištu na Veruši, sportsko rekreativne, zabavne i vaspitno-obrazovne aktivnosti djece, obezbjeđivanje zdravstvene zaštite, pružanje ugostiteljskih i turističkih usluga koje doprinose ostvarivanju ciljeva, radi kojih je Javna ustanova osnovana. Kako bi u potpunosti ostvarili funkciju smještaja i ishrane djece u Dječjem odmaralištu na Veruši, Javna ustanova je izvršila sve pripreme za uspješnu realizaciju planiranih programa za sezonu ''Zima 2018''.

Program odmora i rekreacije djece sa Rekreativnom školom skijanja u Dječjem odmaralištu na Veruši u sezoni ''Zima 2018'' u periodu od 3. do 21. januara 2018. godine, realizovan je u tri smjene, gdje je ukupno boravilo 241 dijete iz osnovnih škola Podgorice i Kotora. O djeci se staralo 10 vaspitača, 16 dječjih instruktora, školu skijanja realizovali su tri instruktora skijanja, odmaralište je obezbjeđivao jedan policajac, dok je za njihovo zdravlje brinulo tri ljekara.

Tokom februara, marta, aprila i maja mjeseca Služba JU je uradila ponudu za odmor i rekreaciju djece za sezonu "Ljeto 2018" u Dječjem odmaralištu na Veruši. Urađena je i specifikacija materijala neophodnog za izvođenje i pripremu istog za predstojeću sezonu. U dijelu marketinga urađen je propagandni materijal sa finansijskim uslovima pod kojima se mogu koristiti usluge odmarališta i isti je distribuiran i dijeljen u svim osnovnim školama.

Program odmora i rekreacije djece u Dječjem odmaralištu na Veruši u sezoni ''Ljeto 2018'' realizovan je u šest smjena, počev od 22. juna do 10. avgusta 2018. godine, gdje je ukupno boravilo445 djece iz osnovnih škola Podgorice, članovi NVO Udruženje roditelja i djece sa teškoćama u razvoju-Podgorica'', NVO ''Prvo udruženje roditelja djece i omladine sa smetnjama u razvoju''-Podgorica, NVO ''Staze'', NVO ''Pružite nam šansu'', dječji hor ''Zvjezdice''.

Sekretarijat za socijalno staranje Glavnog grada-Podgorica u saradnji sa osnovnim školama finasirao je boravak u Dječjem odmaralištu na Veruši za 318 djeca iz porodica lošeg materijalnog stanja, a na teret sredstava Budžeta Glavnog grada U Dječjem odmaralištu su tradicionalno gostovali aktivisti Crnogorskog društva za borbu protiv raka (CDPR). U ovom periodu u Dječjem odmaralištu o mališanima je brinulo 20 vaspitača, 42 dječja instruktora i sedam ljekara.

## Tokom oktobra, novembra i decembra mjeseca urađen je Plan i program za Dječje odmaralište na Veruši za sezonu ''Zima 2019'' koji sadrži program Odmora i rekreacije djece sa rekreativnom školom skijanja. U istom periodu urađen je i propagandni materijal, koji je distribuiran osnovnim školama na teritoriji Podgorice. Smjene su organizovane u trajanju od po sedam dana. Prva smjena je planirana za 6. januar 2019. godine, a druga bi se završila 20. januara. Cijena sedmodnevnog boravka na bazi punog pansiona sa organizovanim prevozom i ličnim osiguranjem iznosi 120 eura. Izvršene su pripreme Dječjeg odmarališta, obezbijeđena je dovoljna količina tečnog i čvrstog goriva. Iz razloga bezbjednog dolaska, boravka i povratka djece, obavljeni su kontakti sa Crnagoraputem i Elektrodistribucijom.

**II PROGRAMSKE MANIFESTACIJE**

Programske manifestacije realizovane su sa ciljem da se stvore uslovi u kojima će putem bogate i raznovrsne ponude, sadržaja i aktivnosti djetetu biti pristupačna kvalitetna ostvarenja u kulturi, umjetnosti, sportu i drugim segmentima života.

**MART**

* **Susreti mladih stvaralaca Crne Gore**

U okviru saradnje JU za brigu o djeci ''Dječji savez'' Podgorica sa dječjim savezima drugih opština organizovani su tradicionalni XVI susreti mladih stvaralaca Crne Gore u galeriji Ljetnjikovca Buća u Tivtu. Kreativnim radom predstavili su se dvadeset i jedan učenik iz trinaest osnovnih škola iz šest gradova Crne Gore. Susrete je svojim prisustvom uveličala pozorišna i filmska glumica Ivona Čović Jaćimović. Program pod nazivom ''Djeca imaju krila'' bio je posvećen imenu i djelu dječjeg pisca Dragana Radulovića. Cilj susreta bio je promocija dječje kreativnosti na polju muzike, glume i poezije. Ovo druženje izdvajalo se od ostalih edukativnih manifestacija, po učešću djece sa posebnim potrebama.

* **Ekološke akcije**

Realizacija ekoloških akcija počela je u saradnji sa Udruženjem gorana Podgorice, manifestacijom "Rastimo i cvjetajmo zajedno", koja je održana u JPU "Đina Vrbica", VJ "Leptirić". Manifestacija je imala za cilj uspostavljanje saradnje između škola, razmjenu saznanja i iskustava, kao i podizanje svijesti djece da postanu glavna pokretačka snaga promjena održivog društva kroz zabavu. Kroz scenario programa, koji je bio sastavljen od recitacija, dramskih, ritmičkih i muzičkih tačaka, djeca su upoznata na koji način da razvijaju osjećanje odgovornosti prema stanju životne sredine, shvate stepen ugroženosti biosfere i ulogu svakog pojedinca u njenoj zaštiti i unapređivanju.

Tradicionalno u okviru programa manifestacije, uručena je nagrada najboljem goranu u protekloj godini. Nagradu sedmodnevni boravak u Odmaralištu na Veruši obezbijedila je Javna ustanova.

**MAJ**

* **Dan Evrope**

Ustanova u saradnji sa svim osnovnim školama Glavnog grada, priredila je prigodan program na temu "Evropa u svijetu, Crna Gora u Evropi" simbolizujući integraciju kao budućnost i Evropu kao jedinstvo različitosti.

* **Takmičenje recitatora**

Na Velikoj sceni KIC-a "Budo Tomović", organizovano je takmičenje recitatora učenika osnovnih škola Glavnog grada i opština u sastavu Glavnog grada, Golubovci i Tuzi, pod nazivom "Neka odrastanje bude dječja igra". Učenici su se takmičili u dvije kategorije: prva kategorija (I-V razreda) i druga kategorija (VI-IX razreda). Po propozicijama takmičenja svaka škola se predstavila sa po jednim učenikom po grupi. Kriterijumi za ocjenjivanje recitatorskog nastupa bili su: prilagođenost pjesme polu i uzrastu djeteta, akcenat i dikcija i subjektivni i emocionalni doživljaj. Cilj takmičenja bio je razvijanje kulture govora i umjetničkog kazivanja poezije, individualnosti i inventivnosti kod osnovaca. Recitatore su ocjenjivali profesori književnosti, pisci za djecu i dramski umjetnici. Takmičenju je prethodio kulturno-umjetnički program.

* **Svjetski dan borbe protiv pušenja**

U saradnji sa Crnogorskim društvom za borbu protiv raka, raspisan je Državni likovni i literarni konkurs za učenike od IV-IX razreda na temu "Zdravim srcem crtam i pišem u borbi protiv pušenja". Stalni povod konkursa je Svjetski dan borbe protiv pušenja – 31. maj. Na adresu Javne ustanove do zaključenja konkursa, pristiglo je preko 500 likovnih radova u različitim tehnikama i 100 literarnih radova. Zadatak žirija bio je da od ukupnog broja radova, odabere po tri rada koja će biti nagrađena. Selekciju likovnih radova vršio je žiri sastavljen od akademskih slikara i skulptora, dok je za literarne bio zadužen žiri koga su činili profesori književnosti. Izložba likovnih radova, čiju postavku je činilo 70 radova, otvorena je u holu KIC-a "Budo Tomović", i tom prilikom su nagrađenim učenicima uručene nagrade. Za prvonagrađene učenike Javna ustanova je obezbijedila sedmodnevni boravak u Dječjem odmaralištu na Veruši, a za druga i treća mjesta, kao i specijalne nagrade i pohvale najboljima u obje konkurencije, obezbijedilo je CDPR u vidu kompleta CD-a i knjiga. Osnovni cilj projekta bio je upoznavanje djece sa štetnim uticajem pušenja i oboljenjima koja nastaju kao posljedica.

**JUN**

* **Dječji maskenbal**

Tradicionalno na Trgu nezavisnosti organizovan je dječji maskenbal pod nazivom "Svijet dječje mašte". Pravo učešća na maskenbalu imali su učenici osnovnih škola čije su maske na školskom takmičenju proglašene za najbolje. Defile maski, predvođen mažoretkama iz plesnog studija "Belisima" (Tivat), kretao se Trgom nezavisnosti, ulicama: Vučedolskom, Njegoševom, Bokeškom i vratio se na početnu poziciju, gdje su uz prigodan zabavni program izabrane najbolje maske. U razigranoj povorci koja je  prošla gradom bili su i Maša i medvjed, voće, povrće, pečurke, princeze, čaroblnjaci, vile... Izbor maski vršen je po kriterijumima: najoriginalnija, najkreativnija i najmaštovitija maska. Kao specijalni gosti maskenbala nastupili su učenici O.Š. "Drago Milović" iz Tivta. Izbor najboljih maski vršio je stručni žiri sastavljen od afirmisanih likovnih umjetnika. Cilj maskenbala bio je podsticanje mašte i kreativnosti kod djece.

**JUL**

* **Dan Javne ustanove**

Povodom 76 godina postojanja Javna ustanova je u Dječjem odmaralištu na Veruši pripremila bogat umjetnički program, kojim je na simboličan način prikazano djelovanje Javne ustanove kroz različite epohe. U programu, kroz recitacije i pjesme koje govore o zaštiti dječjih prava, prezentovana je djelatnost Javne ustanove. Program su uveličali stvaraoci iz gotovo svih oblasti umjetničkog stvaralaštva. Ovim programom, osim druženja, djeci je bilo omogućeno da se u direktnom kontaktu sa piscima, kompozitorima, glumcima i likovnim umjetnicima, upoznaju sa svim vidovima umjetnosti, prilagođeno uzrastu djece.

**SEPTEMBAR**

* **Muzički festival ''Naša radost 2018''**

Festival dječje pjesme "Naša radost" čiji je cilj bio edukacija i promocija muzičke umjetnosti, održan je na Velikoj sceni KIC-a "Budo Tomović". Festival se sastojao iz takmičarskog i revijalnog dijela. U takmičarskom dijelu učestvovalo je 16 izvođača iz Zagreba, Nikšića, Cetinja, Perasta i Podgorice, a u revijalnom dijelu festivala nastupio je dječji hor ''Zvjezdice''.

Na osnovu odluke Stručnog žirija sastavljenog od profesora muzike, muzičkih urednika i kniževnih kritičara dodijeljene su po tri nagrade za kompoziciju i interpretaciju, nagrade za tekst, aranžman, scenski nastup i najmlađeg učesnika. Pored Stručnog žirija nagradu za najbolju kompoziciju dodijelo je Dječji žiri i članovi hora ''Zvjezdice''.

Festival promoviše aktuelni muzički izraz i savremenu muzičku produkciju za djecu. Dugogodišnja tradicija, ozbiljna selekcija, moderna scenografija, značajna medijska pažnja, obrazovni i kulturni aspekt, međunarodna kulturna saradnja i dobra organizacija su samo neki od elemenata koji opravdavaju takve tvrdnje.

Dobra popularizacija muzike za djecu, novim kompozicijama i tekstovima prilagođenim njihovom uzrastu i medijska pokrivenost organizacije i pripreme Festivala, kao i same manifestacije ima za cilj afirmaciju muzičkog stvaralaštva za djecu, podsticanje autora i muzičkih talenata. U korist tome svjedoče brojna medijska predstavljanja mladih izvođača-učesnika festivala i izuzetna medijska zainterenovanost za nagrađene interpretatore i autore. Za prenos festivala bio je zadužen medijski sponzor-RTCG.

Značajan broj kompozicija izvedenih na ovom festivalu ostaće kao trajna vrijednost muzičkog stvaralaštva za djecu.

**OKTOBAR**

* **Dječja nedjelja**

Dječja nedjelja se realizovala sa ciljem skretanja pažnje javnosti na djecu i mlade, na dijete kao nosioca prava, na potrebe djece u porodici, društvu, na njihovo pravo da odrastaju u što boljim uslovima, na jednake šanse za razvoj i ostvarenje potencijala. Obilježavajući manefestacijuDječja nedjelja,koja ima humanitarni, edukativni, zabavni i sportski karakter Javna ustanova realizovala je niz raznovrsnih programa. Prvog dana na Velikoj sceni KIC-a "Budo Tomović" priređen je bogat kulturno-zabavni program za đake prvake. Cilj programa je bio da đacima prvacima kroz edukativni tekst scenarija, igre i pjesme predstavi novo doba u njihovim životima. Narednog dana u koncertnoj sali Umjetničke škole za muziku i balet ''Vasa Pavić'' priređen je koncert sa 14 učenika ove škole. Na koncertu su izvedena djela Betovena, Mocarta, Baklanova, Targea i drugih kompozitora, a izvodili su ih učenici sa odsjeka klavir, gitara, harmonika, flauta, klarinet, violina i violončelo. Ustanova je obezbijedila prigodne poklone za djecu učesnike. Programom za đake prvake u O. Š. ''B.V.Podgoričanin'' i uručivanjem školskog pribora djeci populacije Roma, obilježen je treći dan ove manifestacije. Javna ustanova je ovom prilikom učesnicima omogućila druženje sa učesnicima festivala ''Naša radost'' i balerinama Umjetničke škole za muziku i balet ''Vasa Pavić''. Četvrti dan Dječje nedjelje obilježen je pozorišnom predstavom ''Prodavnica igračaka''. Predstava je izvedena na Velikoj sceni KIC-a ''Budo Tomović''. Ova lutkarska predstava koja govori o snazi prijateljstva, o hrabrosti, posvećenosti i vještini donošenja mudrih odluka je privukla pažnju velikog broja prvaka osnovnih škola iz Podgorice.

Peti dan Dječje nedjelje obilježen je u O.Š. ''Milorad Musa Burzan'', gdje su učenici drugog razreda imali priliku da se upoznaju sa glumom kroz igru i druženje sa glumcima.

Dječja nedjelja završena je na Stadionu malih sportova, realizacijom turnira u različitim sportskim disciplinama (rukomet, fudbal, odbojka, košarka, atletika, šah, stoni tenis). Cilj manifestacije, između ostalog, bio je da među djecom razvijamo zdrav takmičarski duh, kao i lijepo druženje.

**NOVEMBAR**

* **Međunarodni dan djeteta**

Obilježavajući Međunarodni dan djeteta Javna ustanova je u saradnji sa O.Š. "Maksim Gorki" na Velikoj sceni KIC-a "Budo Tomović" organizovala program "Djeca imaju pravo", u kojem su učestvovali učenici drugog razreda škole, dječji hor "Zvjezdice" i balerine Umjetničke škole za muziku i balet "Vasa Pavić". Cilj programa je bio da promoviše međusobnu interakciju i razumijevanje među djecom, kao i da bi skrenuli pažnju javnosti na obaveze društva prema djeci i na aktuelne probleme sa kojima se djeca suočavaju.

**DECEMBAR**

* **Dječje novogodišnje čestitke**

Tradicionalno NVO "Djeca Tivta" i Javna ustanova, povodom Novogodišnjih praznika u upravnoj zgradi ''Adriatic Marinas'' Tivat, organizovali su manifestaciju ''Dječje novogodišnje čestitke''. Tom prilikom, tivatskoj publici, promovisane su pjesme sa festivala ''Naša radost 2018''.

* **Humanitarne aktivnosti**

U okviru akcije, koja je realizovana u sklopu Programa rada pod nazivom ''Dječji savez misli na vas'', organizovane su posjete institucijama u kojima borave djeca sa posebnim obrazovnim potrebama. Tim povodom priređeni su novogodišnji programi u kojima su učestvovali dječji solisti i balerine Umjetničke škole za muziku i balet ''Vasa Pavić''.

* **17. decembra,** Institut za bolesti djece KC Crne Gore-Dječja bolnica.
* **18. decembra,** JU Resursni centar za djecu i osobe sa intelektualnim smetnjama i autizmom ''1. jun'' – Podgorica.
* **19. decembra,** JU Resursni centar za djecu i mlade ''Podgorica''.
* **20. decembra,** Organizacija slijepih za Podgoricu (Slijepa i slabovida djeca).
* **25. decembra,** Dnevni centar za djecu i omladinu sa smetnjama i teškoćama u razvoju u Podgorici.

Posjetom u ovim institucijama svoj djeci Djeda Mraz je podijelio novogodišnje poklon paketiće.

**PROGRAMSKE AKTIVNOSTI KOJE SU REALIZOVANE**

**U ODMARALIŠTU NA VERUŠI**

Posebna pažnja u Dječjem odmaralištu na Veruši bila je posvećena kulturno-zabavnim i sportsko-rekreativnim programima. Programi su imali takmičarski karakter i bili su prilagođeni uzrastu djece. Svi ovi programi su pored zabavnog, sadržali i edukatvni karakter.

Edukativni karakter programa ogledao se u organizovanju radionica, kvizova iz različitih nastavnih predmeta i predavanja o bolestima zavisnosti. U saradnji sa Društvom za borbu protiv side Crne Gore – CAZAS, organizovana su predavanja na kojima su djeca dobila osnovne informacije o HIV/AIDS-u.

Sportsko-rekreativni program u toku zimske sezone, obilježila je Škola skijanja, igre na snijegu, ''igre bez granica'', takmičenje u sankanju i pravljenju figura od snijega, i još mnogo toga.

U toku ljetnje sezone sportski dio programa se sastojao od brojnih turnira (košarka, fudbal, ''između dvije vatre''). Turniri su organizovani po kup sistemu tako da su njihova finalna takmičenja realizovana posljednjeg dana smjene.

Svake večeri na programu organizovana je po jedna centralna igra sa različitim nazivom (žurke, ples, karaoke party, maskenbal, večernje animacije, revije i izbor za mis).

U okviru saradnje sa međunarodnim institucijama i organizacijama, Javna ustanova je tokom 2018. godine, ostvarila kvalitetnu saradnju sa Unicefom. Ova saradnja će poprimiti trajni karakter, tako što će Unicefovi predavači prenositi svoja znanja i vještine na članove Kluba dječjih instruktora, kao i održavati tematska predavanja pod motom ''Moje vrijednosti i vrline'' u svim smjenama tokom boravka djece u našem odmaralištu na Veruši. Značajno je napomenuti da će dječji instruktori nakon obuke dobiti diplome, pomoću kojih će i oni biti osposobljeni da drže predavanja našim najmlađim na temu ''Moje vrijednosti i vrline''.

Program je kreirao tim Zavoda za školstvo uz podršku Unicefa, a sprovodio ga je tim Pedagoškog centra Crne Gore uz podršku Unicefa.

**Pored planiranih Programskih manifestacija, Javna ustanova je na zahtjev kulturnih institucija, osnovnih škola i NVO, u toku 2018. godine, relizovala sljedeće aktivnosti:**

**MART**

* **Dan O. Š. "Šćepan Đukić"**

Povodom 148 godina postojanja O. Š. "Šćepan Đukić" u Lijevoj Rijeci priređen je bogat umjetnički program, kojim je na simboličan način prikazano djelovanje škole kroz različite epohe. U programu su učestvovali dječji hor, recitatori, a kao specijalni gosti programa nastupili su solisti sa festivala dječje pjesme ''Naša radost'' i balerine Umjetničke škole za muziku i balet ''Vasa Pavić''.

**APRIL**

* **Dječji proljećni vikend**

U okviru saradnje Javne ustanove i NVO "Festival dječjeg stvaralaštva" u Delta City, organizovan je Dječji proljećni vikend "Miris i boje" koji su uljepšali učenici osnovnih škola Glavnog grada, mališani vrtića, dječji hor "Zvjezdice", solisti sa festivala "Naša radost", balerine Umjetničke škole za muziku i balet "Vasa Pavić" i brojne plesne grupe.

**JUN**

* **Državna smotra recitatora**

U organizaciji Centra za kulturu Berane, pod pokroviteljstvom Ministarstva kulture Crne Gore i Opštine Berane, održana je peta Državna smotra recitatora u beranskom Centru za kulturu, na kojoj je učestvovalo 40 takmičara koji su nastupili u tri kategorije određene uzrastom.

Posredstvom Javne ustanove, nagrađeni recitatori na takmičenju Glavnog grada uzeli su učešće na Smotri i na najbolji način predstavili sebe i svoju školu. Recitatori su bili izuzetno zapaženi, a njihovi nastupi ispraćeni glasnim aplauzom.

**JUL**

* **Kotorski festival pozorišta za djecu**

U okviru XXVI Kotorskog festivala pozorišta za djecu koji se odvijao u okviru KotorArta, na prepunom Trgu od oružja, nastupili su predstavnici Javne ustanove u saradnji sa Dječjim savezom iz Tivta. Izveden je muzičko scenski nastup ''Note ljubavi i dobrote'' u kojem su nastupila djeca solisti, popularni mali pjevači sa crnogorskih dječjih festivala, kao i brojne plesne grupe.

* **Festival folklora djece i mladih Podgorica**

Sple­tom dječ­jih iga­ra, dječ­jeg an­sam­bla NVO ''Mon­te folk'' iz Pod­go­ri­ce, otvo­ren je VII me­đu­na­rod­ni fe­sti­val fol­klo­ra dje­ce i mla­dih ''Sko­či ko­lo da sko­či­mo''. Festival je okupio na jednom mjestu 13 ansambala čiji su članovi djeca uzrasta od sedam do 15 godina, koji su koloritom prelijepih tradicionalnih kostima na sceni prezentovali narodne igre i pjesme. Me­đu­na­rod­ni festival fol­klo­ra dje­ce i mla­dih tra­jao je tri da­n.

Javna ustanova je obezbijedila poklone za sve učesnike, dok je dva najmlađa učesnika nagradila sedmodnevnim boravkom u Dječjem odmaralištu na Veruši.

**OKTOBAR**

* **Internacionalni Podgorički maraton**

U okviru XXV Internacionalnog Podgoričkog maratona, na Trgu nezavisnosti organizovana je nagradna igra za sve gledaoce maratona kao i kulturno zabavni program. Vrijedne nagrade obezbijedila je Javna ustanova.

#### **DJEČJI HOR "ZVJEZDICE"**

U okviru Programa rada za 2018. godinu, dječji hor "Zvjezdice" je dva puta sedmično u prostorijama KIC-a "Budo Tomović" održavao probe. Probe su bile organizovane u punom sastavu, a kada su programi zahtijevali organizovane su i sa pojedinim grupama u zavisnosti od repertoara koji se pripremao. Iste se nijesu održavale u periodu zimskog i ljetnjeg školskog raspusta, jer se radi o djeci osnovnog školskog uzrasta. Posebna pažnja bila je usmjerena na pripreme vezane za realizaciju festivala dječje pjesme "Naša radost 2018", kao što je pratnja hora prilikom studijskog snimanja festivalskih kompozicija i pratnja dječjim solistima na festivalskoj priredbi. Zvjezdice su tokom cijele godine imale brojne nastupe, ne samo na manifestacijama u organizaciji Dječjeg saveza, već i na brojnim drugim smotrama muzike, uključujući i nastup u okviru Novogodišnjeg pazara i novogodišnjeg programa za RTCG.

##### AKTIVNOSTI KLUBA DJEČJIH INSTRUKTORA

U realizaciji Programa rada Javne ustanove, veliki doprinos u animiranju djece, u toku protekle godine, pružio je Klub dječjih instruktora koji radi u okviru Javne ustanove. U ovom Klubu posebna pažnja bila je usmjerena na edukaciju članova u dijelu animacije djece i sporta i rekreacije. Časovi edukacije održavani su svake subote i nedjelje, tokom trajanja školske godine.

**RAD UPRAVNOG ODBORA**

Upravni odbor je u izvještajnom periodu održao pet redovnih sjednica, na kojima je analiziran rad i tekuća problematika Javne ustanove.

Upravni odbor je usvojio:

-Izvještaj o radu sa finansijskim izvještajem za 2017. godinu.

-Izvještaj o popisu osnovnih sredstava i sitnog inventara na dan 31. 12. 2018. godine.

-Program rada za 2019. godinu.

-Nacrt Odluke o osnivanju Javne ustanove.

-Nacrt Pravilnika o unutrašnjoj organizaciji i sistematizaciji Javne ustanove.

-Pravilnik o kancelarijskom i arhivskom poslovanju.

-Liste kategorija arhivske građe i registarskog materijala sa rokovima čuvanja.

Upravni odbor je donio:

-Odluku o određivanju cijene pansion dana u Dječjem odmaralištu na Veruši u sezoni ''Ljeto 2018'' i rasporedu smjena za sezonu ''Ljeto 2018''.

-Odluku o izboru prevoznika djece za Dječje odmaralište na Veruši u sezoni ''Ljeto 2018''.

-Odluku o određivanju cijene pansion dana u Dječjem odmaralištu na Veruši u sezoni ''Zima 2019'' i rasporedu smjena u sezoni ''Zima 2019''.

-Odluku o izboru prevoznika djece za Dječje odmaralište na Veruši u sezoni ''Zima 2019''.

Upravni odbor je dao saglasnost na izbor Upravnika Dječjeg odmarališta na Veruši za navedeni period.

Samim tim, Upravni odbor je svojim redovnim aktivnostima omogućio realizaciju svih planiranih programskih aktivnosti za ovaj period.

**ORGANIZACIJA I KADROVSKA OSPOSOBLJENOST**

* **Broj i kvalifikaciona struktura radnika**

Javna ustanova je jedinstvena organizacija koja objedinjuje poslove iz oblasti programskih aktivnosti, odmora i rekreacije i poslove opšte službe.

Javna ustanova je u 2018. godini, imala 12 zaposlenih na neodređeno radno vrijeme, od toga sa VSS: 3; sa SSS: 8 i KV: 1.

U toku 2018. godine, bilo je promjena u kadrovskoj strukturi-pripravnici. Pripravnički staž u 2018. godini, odradio je jedan pripravnik.

**INVESTICIJE**

Javna ustanova je izvršila renoviranje svih kupatila i izmjenu sanitarnih uređaja u svim paviljonima, reparaciju ski lifta i saniranje cijevi za sistem grijanja između paviljona ''Veruša'' i ''Komovi'', a što je planirano kapitalnim Budžetom Glavnog grada u iznosu od 40.000 eura.

**OCJENA STANJA I PRIJEDLOG MJERA**

## Cjelokupni program za 2018. godinu, realizovan je u skladu sa planiranom dinamikom, uz neznatna odstupanja, koja nijesu uticala na funkcionisanje Javne ustanove.

## U svim programima učestvovao je veliki broj učenika osnovnih škola i djece predškolskog uzrasta iz skoro čitave Crne Gore, i kroz njihovu realizaciju potvrđena je svrha i cilj djelatnosti Javne ustanove.

## Zadatak Javne ustonove je da prati savremene potrebe djece, organizuje uslove i situacije u kojima će se djeca međusobno upoznati i uspostaviti saradnju, da samostalno dolaze do

# Saglasno članu 54. stav 1. tačka 29 Statuta Glavnog grada ("Sl. list CG - opštinski propisi” br. 8/19), Skupština Glavnog grada – Podgorice, na sjednici održanoj dana \_\_\_\_\_\_\_\_\_ 2019. godine, razmatrala je Izvještaj o radu Javne ustanove za brigu o djeci „Dječji savez” Podgorica za 2018. godinu, i na osnovu člana 127. Poslovnika Skupštine Glavnog grada (“Sl. list CG - opštinski propisi”, br.15/11), donijela sljedeće –

**OCJENE I ZAKLJUČAK**

**OCJENE**

Osnovna djelatnost Javne ustanove za brigu o djeci „Dječji savez” Podgorica je smještaj i ishrana djece do 15 godine života u Dječjem odmaralištu na Veruši,organizacija sportsko - rekreativnih, kulturno - zabavnih i vaspitno - obrazovnih aktivnosti, organizacija zdravstvene zaštite djece za vrijeme boravka u Dječjem odmaralištu na Veruši u skladu sa zakonom i organizacija drugih komplementarnih aktivnosti u cilju obavljanja djelatnosti.

U Odmaralištu na Veruši, u okviru programa odmora i rekreacije djece u toku zimske i ljetnje sezone 2018. godine, boravilo je oko 690 djece.

Glavni grad Podgorica, preko Sekretarijata za socijalno staranje, finansirao je boravak u Dječjem odmaralištu na Veruši za 318 djece.

Program rada JU„Dječji savez” Podgorica za 2018. godinu realizovan je u dva segmenta, odmor i rekreacija djece i programske manifestacije.

Program odmora i rekreacije djece sa Rekreativnom školom skijanja u Dječjem odmaralištu na na Veruši u sezoni ''Zima 2018'', realizovan je u tri smjene u periodu od 03. do 21. januara 2018. godine, gdje je ukupno boravilo 241 dijete iz osnovnih škola Podgorice i Kotora. O djeci se staralo 10 vaspitača, 16 dječjih instruktora, tri instruktora skijanja, odmaralište je obezbjeđivao jedan policajac, dok je za njihovo zdravlje brinulo tri ljekara.

Program odmora i rekreacije djece u Dječjem odmaralištu na Veruši u sezoni ''Ljeto 2018'' realizovan je u šest smjena, počev od 22. juna do 10. avgusta 2018. godine, gdje je ukupno boravilo445 djece iz osnovnih škola Podgorice, članovi NVO Udruženje roditelja i djece sa teškoćama u razvoju-Podgorica'', NVO ''Prvo udruženje roditelja djece i omladine sa smetnjama u razvoju''-Podgorica, NVO ''Staze'', NVO ''Pružite nam šansu'' i dječji hor ''Zvjezdice''.

Sekretarijat za socijalno staranje Glavnog grada-Podgorica u saradnji sa osnovnim školama finasirao je boravak u Dječjem odmaralištu na Veruši za 318 djece iz porodica lošeg materijalnog stanja, a na teret sredstava Budžeta Glavnog grada.U Dječjem odmaralištu su tradicionalno gostovali aktivisti Crnogorskog društva za borbu protiv raka (CDPR). U ovom periodu u Dječjem odmaralištu o mališanima je brinulo 20 vaspitača, 42 dječja instruktora i sedam ljekara.

U okviru programskih manifestacija realizovani su: Susreti mladih stvaralaca Crne Gore, Ekološke akcije, Dan Evrope, Takmičenje recitatora, Dječiji maskenbal, Dan Javne ustanove „Dječji savez” Podgorica, Muzički festival ''Naša radost 2017'', Dječja nedjelja, Međunarodni dan djeteta, Dječje novogodišnje čestitke i druge humanitarne aktivnosti.

Pored planiranih Programskih manifestacija, Javna ustanova je na zahtjev kulturnih institucija, osnovnih škola i NVO, u toku 2018.godine, relizovala i učestvovala na više manifastacija: Dan O.Š. „Šćepan Đukić”, Dječji proljećni vikend, Državna smotra recitatora, Kotorski festival pozorišta za djecu, Festival folklora djece i mladih Podgorica, Internacionalni Podgorički maraton i uzela učešće na svim festivalima koji su održani u Crnoj Gori.

Dječji hor "Zvjezdice" je dva puta sedmično u prostorijama KIC "Budo Tomović" održavao probe. Probe su bile organizovane u punom sastavu, a kada su programi zahtijevali organizovane su i sa pojedinim grupama u zavisnosti od repertoara koji se pripremao.

Posebna pažnja bila je usmjerena na pripreme vezane za realizaciju festivala dječje pjesme "Naša radost 2018", kao što je pratnja hora prilikom studijskog snimanja festivalskih kompozicija i pratnja dječjim solistima na festivalskoj priredbi.

U realizaciji Programa rada Javne ustanove, veliki doprinos u animiranju djece, u toku protekle godine, pružio je Klub dječjih instruktora, koji radi u okviru Javne ustanove. U ovom Klubu posebna pažnja bila je usmjerena na edukaciju članova u dijelu animacije djece i sporta i rekreacije. Časovi edukacije održavani su svake subote i nedjelje, tokom trajanja školske godine.

Program rada za 2018. godinu realizovan je u skladu sa planiranom dinamikom, uz neznatna odstupanja koja nijesu uticala na funkcionisanje Javne ustanove.U svim programima učestvovao je veliki broj učenika osnovnih škola i djece predškolskog uzrasta iz skoro čitave Crne Gore i kroz njihovu realizaciju potvrđena je svrha i cilj djelatnosti Javne ustanove.

Upravni odbor je u izvještajnom periodu održao pet redovnih sjednica, na kojima je analiziran rad i tekuća problematika Javne ustanove.

Javna ustanova je jedinstvena organizacija koja objedinjuje poslove iz oblasti programskih aktivnosti, odmora i rekreacije i poslove opšte službe.

Javna ustanova je u 2018. godini, imala 12 zaposlenih na neodređeno vrijeme, od toga sa VSS: 3; sa SSS: 8 i KV: 1.**,0**

**ZAKLJUČAK**

Usvaja se Izvještaj o radu Javne ustanove za brigu o djeci „Dječji savez” Podgorica za 2018. godinu.

Broj: 01-030/1-

Podgorica, \_\_\_\_\_\_\_\_ 2019. godine

**SKUPŠTINA GLAVNOG GRADA – PODGORICE**

**PREDSJEDNIK SKUPŠTINE**

**dr Đorđe Suhih**